Polisie konfiskeer wilde tier se karkas uit restaurant'n Bengaalse tierwelpie. Foto: STRINGER/MEXICO / REUTER Volgens die Tuoi Tre-koerant was die restauranteienaar, Nguyen Thi Thanh, besig om die dier te braai om ŉ tierbeensmeersel te maak wat glo vir ŉ paar honderd dollar per ons ($1 000 per 100 g) sal verkoop en wat as ŉ tradisionele pynstiller gebruik word. Thanh het ná die klopjag glo aan die polisie gesê dat sy die 150 kg karkas vir 180 miljoen dong ($8 500) aangekoop het. Die polisie was nie beskikbaar vir kommentaar nie. Tuoi Tre het Dinsdag berig dat Thanh reeds in laat 2007 tot 18 maande tronkstraf gevonnis is nadat hulle die karkasse van twee wilde tiere in haar besit gekry het. Indien iemand skuldig bevind word aan smokkelary van bedreigde spesies kan hulle tot drie jaar tronkstraf gevonnis word.